
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 278 

5 Μαρτίου 2004 


ΑΠΟΦΑΣΕΙΣ 

Αριθ. 9700 

Έγκριση πολεοδομικής μελέτης της έκτασης του Αστικού 
Οικοδομικού Συνεταιρισμού "Καθηγητών Νομού Ηρα¬ 
κλείου Συν.Π.Ε" στη θέση "Παλιόχωρα"του δήμου Γου- 
βών (πρώην κοινότητα Ελαίας Πεδιάδος) Ν. Ηρακλεί¬ 
ου και επικύρωση οριογραμμών τμήματος ρέματος". 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 44, 124, 141, 142, 143 
(παρ. 1), 154, 188, 243, 248, 249, 250 και 255 του από 
14.7.1999 Π. Δ/τος "Κώδικας Βασικής Πολεοδομικής Νο¬ 
μοθεσίας (Δ'580), όπως το άρθρο 188 αντικαταστάθηκε 
με τις διατάξεις του άρθρου 5 του Ν. 3010/2002 "Εναρ¬ 
μόνιση του Ν. 1650/1986 με τις οδηγίες 97/11 Ε.Ε. και 
96/61.Ε.Ε., διαδικασία οριοθέτησης και ρυθμίσεις θεμά¬ 
των για τα υδατορέματα και άλλες διατάξεις" (Α' 91) και τα 
άρθρα 243, 248, 249, 250 και 255 τροποποιήθηκαν με τα 
άρθρα 4, 5, 6, 7 και 13 αντίστοιχα του Ν. 2831/2000 "Τρο¬ 
ποποίηση των διατάξεων του Ν. 1577/1985 "ΓΟΚ" και άλ¬ 
λες πολεοδομικές διατάξεις" (Α' 140). 

2. - Τις διατάξεις της παρ. 18 του άρθρου 24 του Ν. 
2508/1997 "Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις" (Α' 124). 

3. - Τις διατάξεις της παρ. 25β του άρθρου 13 του Ν. 
3212/2003 (Α'308). 

4. -Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παρ.2α του άρθρου 1 του Ν. 2469/1997 
(Α' 38). 

5. - Την 53586/6312/14.7.1988 απόφαση του Αναπληρω¬ 
τή Υπουργού Περιβάλλοντος,Χωροταξίας και Δημοσίων 
Έργων "Εγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και 
οικοδομικούς οργανισμούς" (Β' 534). 

6. - Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων" (Β' 1484). 


7. - Την 96733/7186/30.11.1992 απόφαση του Υπουργού 
Περιβάλλοντος, Χωροταξίας και Δημοσίων Έργων 
"Χωροθέτηση και οικιστική καταλληλότητα της έκτασης 
του Αστικού Οικοδομικού Συνεταιρισμού "Καθηγητών 
Νομού Ηρακλείου Συν.Π.Ε." στη θέση Παλιόχωρα της 
κοινότητας Ελαίας Πεδιάδας (Ν. Ηρακλείου). 

8. - Το 4320/14.7.1992 έγγραφο της Διεύθυνσης 
Χωροταξίας "Γνωμοδότηση για χωροθέτηση και οικιστική 
καταλληλότητα του αστικού οικοδομικού συνεταιρισμού 
"Καθηγητών Νομού Ηρακλείου Συν. ΠΈ. στη θέση "Πα¬ 
λιόχωρα" της κοινότητας Ελαίας Πεδιάδας του νομού Η¬ 
ρακλείου. 

9. - Την 5267/26.2.2003 συμβολαιογραφική πράξη ενώ¬ 
πιον της συμβολαιογράφου Ηρακλείου Λοϋίζας Πέρπη- 
Κυπράκη παραχώρηση και μεταβίβασης στην κοινότητα 
των κοινοχρήστων-κοινωφελών και ειδικών χρήσεων χώ¬ 
ρων. 

10. - Την 3400/24.12.2001 απόφαση της Διεύθυνσης Δη¬ 
μοσίων Έργων Περιφέρειας Ηρακλείου. 

11. -Την 43/1996 γνωμοδότηση του κοινοτικού συμβου¬ 
λίου Ελαίας Πεδιάδος. 

12. - Την 172/2001 γνωμοδότηση του δημοτικού συμ¬ 
βουλίου Γ ουβών. 

13. - Την 2/πρακτ.28/7.11.1996 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος 
Νομαρχιακής Αυτοδιοίκησης Ηρακλείου. 

14. - Τις 149/1997, 53/2002 και 74/2004 θετικές 
γνωμοδοτήσεις του Κεντρικού Συμβουλίου Χωροταξίας 
Οικισμού και Περιβάλλοντος. 

15. - Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Επικυρώνονται οι οριογραμμές τμήματος ρέματος που 
βρίσκεται εντός των διοικητικών ορίωντου Δήμου Γ ουβών 
(Ν. Ηρακλείου),στη θέση "Παλιόχωρα" που θεωρήθηκαν 
από τη Διεύθυνση Δημοσίων Έργων Περιφέρειας Ηρα¬ 
κλείου και φαίνονται με κόκκινη γραμμή στο σχετικό πρω¬ 
τότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 9700/2004 πράξη του και που αντίτυπό του σε 
φωτοσμίκρυνση δημοσιεύεται μετηνπαρούσα απόφαση. 

Άρθρο 2 

Εγκρίνεται το πολεοδομικό σχέδιο της έκτασης του Α¬ 
στικού Οικοδομικού Συνεταιρισμού "Καθηγητών Νομού 
Ηρακλείου Συν.Π.Ε." στη θέση "Παλιόχωρα" του δήμου 
Γουβών (Ν. Ηρακλείου), με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, 
κοινοχρήστων χώρων πρασίνου, κοινοχρήστων χώρων- 
παιδικής χαράς, χώρων στάθμευσης αυτοκινήτων, χώρου 
βιολογικού καθαρισμού, δεξαμενής νερού, βρεφικού- 
παιδικού σταθμού και γραφείων συνεταιρισμού και κατα¬ 
στημάτων, όπως οι παραπάνω ρυθμίσεις φαίνονται στο 
σχετικό χρωματισμένο πρωτότυπο διάγραμμα σε κλίμακα 
1:500, που θεωρήθηκε απο τον Προϊστάμενο της Διεύ¬ 
θυνσης Τοπογραφικών Εφαρμογών με την 9700/2004 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

Άρθρο 3 

Εγκρίνεται,όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το άρθρο 2 
της παρούσας. 

Άρθρο 4 

Στους οικοδομήσιμους χώρους της παραπάνω πε¬ 
ριοχής επιτρέπεται η χρήση μόνο κατοικίας. 

Άρθρο 5 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους δύο (2),τριών (3) και πέντε (5) 
μέτρων, όπως φαίνεται στο διάγραμμα του άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. 1. Ελάχιστο πρόσωπο: 15,0 μ. 

Ελάχιστο εμβαδόν: τριακόσια πενήντα (350) τ. μέτρα 

2. Μέγιστο ποσοστό κάλυψης των οικοπέδων:σαράντα 
τοις εκατό (40%) της επιφάνειας τους. 

3. Συντελεστής δόμησης: έξι δέκατα (0,6) με μέγιστο 
εμβαδόν δομημένης επιφάνειας ανά μερίδα διακόσια σα¬ 
ράντα (240,00) τ.μ. 

4. Μέγιστο επιτρεπόμενο ύψος των ανεγερθησομένων 
κτιρίων:επτά και μισό (7,50) μέτρα μετρούμενο από το γύ¬ 
ρω φυσικό ή διαμορφωμένο έδαφος,συμπεριλαμβανο¬ 
μένου και του ύψους της στέγης. 

Β. Γιατο χώρο υδατοδεξαμενής: 

1. Μέγιστο ποσοστό κάλυψης: σαράντα τοις εκατό 
(40%) της επιφάνειας του. 

2. Συντελεστήςδόμησηςπέσσερα δέκατα (0,4). 

3. Μέγιστο επιτρεπόμενο ύψος του ανεγερθησομένου 
κτιρίου: 

δώδεκα (12,00) μέτρα. 

Γ. Γ ιατο χώρο βιολογικού καθαρισμού: 

1. Μέγιστο ποσοστό κάλυψης: τριάντα τοις εκατό (30%) 
της επιφάνειας του. 

2. Συντελεστής δόμησης : τρία δέκατα (0,3). 

3. Μέγιστο επιτρεπόμενο ύψος των ανεγερθησομένων 
κτιρίων: 

πέντε και μισό (5,5) μέτρα. 


Δ. Επιπλέον των ανωτέρω ορίζονται τα εξής: 

1. - Δεν επιτρέπεται η κατασκευή υπογείων. 

2. - Απαγορεύεται η ανέγερση κτιρίων επί υποστυλωμά¬ 
των (πυλωτή). 

3. - Δεν έχουν εφαρμογή οι διατάξεις για τα χαμηλά κτί¬ 
ρια σύμφωνα με το άρθρο 14 του ν. 1577/1985 "ΓΟΚ' 1 (Ά 
210), όπως ισχύει. 

4. - Τα ανεγερθησόμενα κτίρια εντός των Ο.Τ. 11 και 12 
πρέπει να απέχουν από τη ρυμοτομική γραμμή δύο (2) μέ¬ 
τρα τουλάχιστον. 

5. - Σε περίπτωση που τυχόν απαιτούνται διαμορφώσεις 
του εδάφους,πρέπει να γίνουν οι μικρότερες δυνατές εκ¬ 
σκαφές και επιχώσεις,οι δε αναλημματικοί τοίχοι να μην 
έχουν ύψος μεγαλύτερο από 1,20 μ. 

6. - Πάνω από το μέγιστο επιτρεπόμενο ύψος των επτά 
και μισό (7,50) μέτρων κανένα στοιχείο των κτιρίων (από¬ 
ληξη κλιμακοστασίου,στηθαία κλπ) δεν πρέπει να προε¬ 
ξέχει. Επίσης δεν επιτρέπεται η τοποθέτηση στη στέγη ή 
στο δώμα ηλιακών θερμοσιφώνων, οι οποίοι τοποθετού¬ 
νται υποχρεωτικά στον ακάλυπτο χώρο του οικοπέδου και 
σε αθέατο από κοινόχρηστο χώρο σημείο. 

7. - Για την εκτέλεση οποιουδήποτε έργου απαιτείται η 
τελική έγκριση του ΚΑΣ και η επίβλεψη της ΚΓ' Εφορείας 
Προϊστορικών και Κλασσικών Αρχαιοτήτων για τον έλεγ¬ 
χο εκσκαφών και θέσεων του κτιρίου. 

8. -Σε περίπτωση που κατά τη διάρκεια των εργασιών εκ¬ 
σκαφών βρεθούν αρχαία,οι εργασίες διακόπτονται για να 
διεξαχθεί ανασκαφική έρευνα από τα αποτελέσματα της 
οποίας εξαρτάται η περαιτέρω πορεία των εργασιών. 

9. - Στην περιοχή των επισφαλών πρανών κατά μήκος 
του ρέματος, πριν την κατασκευή των τεχνικών έργων και 
τη δόμηση των κτιρίων απαιτείται αντιστήριξη των πρα¬ 
νών με τις μεθόδους της φρεατοπασσαλοσυστοιχείας, ό¬ 
πως προβλέπεται από την Εδαφοτεχνική Μελέτη Εφαρ¬ 
μογής. 

10. - Τα υλικά και η μορφολογία των κτιρίων θα πρέπει να 
προσαρμόζονται προς τον χαρακτήρα των οικισμών της 
ευρύτερης περιοχής. 

11. - Δεν επιτρέπεται η κατασκευή περιμετρικών εξω¬ 
στών σε όλη την περίμετρο του κτιρίου αλλά επιβάλλεται 
η διάσπασή τους. 

12. - Επιβάλλεται φύτευση των οικοπέδων σε ποσοστό 
50% της ιδιοκτησίας τους καθώς επίσης η φύτευση των 
πεζοδρομίων και των ελεύθερων κοινόχρηστων χώρων. 

13. - Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους,καθώς 
και στους πεζοδρόμους εκτός εκείνων που πληροφορούν 
για τη θέση των λοιπών χρήσεων πλην κατοικίας και που 
αφορούν τις δραστηριότητες του οικισμού. 

14. - Οι πινακίδες αναγράφονται υποχρεωτικά στην ελ¬ 
ληνική γλώσσα. Σε περίπτωση που απαιτείται η αναγραφή 
ξενόγλωσσης, αυτή τοποθετείται κάτωθεν της ελληνικής 
με μικρότερα γράμματα. 

15. - Στις κατοικίες απαγορεύεται η τοποθέτηση διαφη¬ 
μιστικών οποιοσδήποτε μορφής και υλικού τόσο επί των 
όψεων όσο και επί των δωμάτων αυτών. 

16. - Εξαιρούνται οι ενημερωτικού χαρακτήρα επιγρα¬ 
φές διευκόλυνσης της κυκλοφορίας (πινακίδες) και γνω¬ 
στοποίησης της θέσης των κτιρίων δημοσίου και κοινω¬ 
φελούς σκοπού. 

17. - Μετά την έγκριση της Πολεοδομικής Μελέτης και 
πριν την υλοποίηση του ρυμοτομικού σχεδίου επί του ε- 

δάφους θα πρέπει να εγκριθεί πλήρης Μελέτη Περιβαλ¬ 
λοντικών Επιπτώσεων (ΜΠΕ) σύμφωνα με τις ισχύουσες 
διατάξεις. 

Άρθρο 7 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

